ఇషాన్ కిషన్

ఇషాన్ కిషన్ భారతదేశానికి చెందిన క్రికెట్ క్రీడాకారుడు. ఆయన భారత జట్టు తరపున 18 జూలై 2021న శ్రీలంకతో జరిగిన మ్యాచ్ ద్వారా వన్ డే క్రికెట్ లోకి అడుగుపెట్టాడు. ఆయన ఇండియన్‌ ప్రీమియర్‌ లీగ్‌ - 2021లో ముంబై ఇండియన్స్ జట్టులో సభ్యుడిగా ఉన్నాడు.

 జీవిత చరిత్ర
ఇషాన్ కిషన్ 1998 జూలై 18లో బీహార్ రాష్ట్రం బోధ గయాలో జన్మించాడు. ఆయన తండ్రి ప్రణవ్ కుమార్ పాండే స్థిరాస్తి వ్యాపారుడు (బిల్డర్), సోదరుడు రాజ్ కిషన్ తన క్రికెట్ కెరీర్ ప్రారంభానికి సహకరించాడు. క్రికెట్ సభ్యుల రెజిస్ట్రేషన్స్ వ్యవహారాల్లో బీహార్ క్రికెట్ అసోసియేషన్, బీసీసీఐ మధ్య గొడవల కారణంగా తన మిత్రుడి సలహాతో ఇషాన్ కిషన్ ఝార్ఖండ్ రాష్ట్రం తరపున క్రికెట్ కెరీర్ ను ప్రారంభించాడు. ఇషాన్ కిషన్ వికెట్ కీపర్ బ్యాట్స్‌మన్ కావడం వల్ల భారత జట్టు మాజీ కెప్టెన్ ఎంఎస్.ధోని, ఆస్ట్రేలియా వికెట్ కీపర్ బ్యాట్స్‌మన్ ఆడమ్ గిల్‌క్రిస్ట్ అంటే తనకు ఇష్టం అని తెలిపాడు.

వన్డే ఇంటర్నేషనల్ కెరీర్ 
ఇషాన్ కిషన్ 2021లో శ్రీలంక పర్యటనలో భాగంగా జరిగిన సిరీస్ లో 18 జూలై 2021న తొలి వన్డేలో ఆడి వన్డేల్లో అరంగేట్రం చేశాడు. ఇషాన్‌ కిషన్‌ తన తొలి మ్యాచ్ లో 8 ఫోర్లు, 2 సిక్స్‌లతో 59 పరుగులు చేశాడు. ఆయన 33 బంతుల్లో అర్ధ శతకాన్ని పూర్తి చేశాడు. తన మూడవ మ్యాచ్ లో డబుల్ సెంచరీ 121 బంతుల్లో సాధించాడు. ఇది ప్రపంచంలో అత్యంత వేగవంతమైన సెంచరీ. ఒకే ఏడాదిలో వన్డేతోపాటు టీ20 లో అరగేంట్ర చేసి హాఫ్‌ సెంచరీ చేసిన రెండో భారతీయ బ్యాట్స్‌మెన్‌గా రికార్డు సృష్టించాడు.

మూలాలు

వర్గం:1998 జననాలు
వర్గం:క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:బీహార్ వ్యక్తులు